open-index/open-wikipedia-markdown huggingface dataset:
Musikkåret 1800

**Musikkåret 1800** er en oversikt over hendelser, ny musikk, fødte og avdøde musikkpersonligheter i 1800.

## Hendelser
*16. januar – Luigi Cherubinis opera, *Les Deux Journées* ("Vannbærerne"), uroppføres i Paris på Salle Feydeau.
*16. september –  François-Adrien Boïeldieus opera, *[[Le calife de Bagdad]]*, åpner på Paris' Salle Favart.

## Klassisk musikk
*Ludwig van Beethoven – *[[Symfoni nr. 1 (Beethoven)]]*
*Ludwig van Beethoven – *[[Pianokonsert nr. 3 (Beethoven)Pianokonsert nr. 10]]* (komponert; første gang spilt offentlig i 1803)

## [[Opera]]
*Luigi Cherubini – *[[Les deux journées]]*
*William Reeve – *Paul and Virginia*

## Fødsler
*1. januar – Johann Kulik, tsjekkisk luttmaker (død 1872)
*14. januar – Ludwig von Köchel, østerriksk musikkforsker og komponist (død 1877)
*17. mars – Charles Luke Lennox, arving til en bank, pianist (død 1815)
*4. november – Eduard Brendler, svensktysk komponist  (død 1831)

## Dødsfall
*7. mai – Niccolò Piccinni, italiensk komponist (født 1728)
*6. juni – Margareta Sofia Lagerqvist, svensk operasanger (født 1771)
*10. juni – Johann Abraham Peter Schulz, tysk komponist (født 1747) 
*3. august – Carl Friedrich Christian Fasch, tysk cembalist og komponist (født 1736)
*26. september – William Billings, Amerikas første store komponist (født 1746)
*Johann Christian Fischer, tysk komponist (født 1733)


Piccinni,_Niccolò_1.JPG|Niccolò Piccinni(1728–1800)
Carl_Friedrich_Christian_Fasch.jpg|Carl Friedrich Christian Fasch(1747–1800)
Johann_Abraham_Peter_Schulz_(Jügel)_Detail_2.jpg|Johann Abraham Peter Schulz(1747–1800)


## Referanser
Colacus

* se systematisk inndeling

***Colacus*** er en slekt av biller som hører til familien skarabider (Scarabaeidae). De blir plassert i underfamilien hornbiller (Dynastinae).

## Utseende
Middelsstore (19–25 millimeter), ganske kraftige, svarte hornbiller, dekkvingene kan være gulbrune eller rødbrune. Hannen har ganske korte knøler i pannen. Pronotum er kraftig og tett punktert, dekkvingene litt glinsende.

## Levevis
Lite er kjent om biologien til disse billene, som lever i tørre områder i middels til stor høyde over havet. De voksne er aktive flygere.

## Utbredelse
Slekten finnes bare i det nordøstlige Argentina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Agaocephalini Burmeister, 1847 
******* Slekten *Colacus* Ohaus, 1910 – 3 arter
******** *[[Colacus bicolor]]* Ohaus, 1910 
******** *[[Colacus morio]]* Ohaus, 1910 (synonym *[[Colacus endroedii]]* Martínez, 1987)
******** *[[Colacus moroni]]* Neita-Moreno, 2015

## Kilder
* Dynastidae du monde- sjekkliste over artene 
* Jhon César Neita-Moreno (2015) Revisión del género *Colacus* Ohaus (Coleoptera: Scarabaeidae: Dynastinae: Agaocephalini). *Dugesiana* 22(2): 187-199. https://www.researchgate.net/publication/287331690_Revision_del_genero_Colacus_Ohaus_Coleoptera_Scarabaeidae_Dynastinae_Agaocephalini

## Eksterne lenker
* Bilde av ''Colacus bicolor''
*
Antodon

* se systematisk inndeling

***Antodon*** er en slekt av biller som hører til familien skarabider (Scarabaeidae). De blir plassert i underfamilien hornbiller (Dynastinae). Slekten omfatter bare én kjent art.

## Utseende
En middelsstor (25-33 millimeter), kraftig, blank, brungul hornbille. Dekkvingene er kraftig punktert med mørke punktgroper. Hannen har et oppoverkrummet horn i pannen, dette er kløvd i spissen.
Pronotum er fint punktert og sparsomt kledt med fine, gulaktige hår.

## Utbredelse
Arten finnes i Brasil.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Agaocephalini Burmeister, 1847 
******* Slekten *Antodon* Brême, 1844 - bare én art:
******** *[[Antodon goryi]]* (Laporte de Castelnau, 1832)

## Kilder
* Dynastidae du monde- sjekkliste over artene 

## Eksterne lenker
* 
* Bilde av en hann
Brachysiderus

* se systematisk inndeling

***Brachysiderus*** er en slekt av biller som hører til familien skarabider (Scarabaeidae). De blir plassert i underfamilien hornbiller (Dynastinae).

## Utseende
Middelsstore (gjerne 20-30 millimeter), kraftige, gulbrune eller rødbrune, blanke hornbiller. Hannene har tre horn i pannen, det midterste er forholdsvis langt, oppoverbøyd og kløvet i spissen, på hver side av dette en kortere pigg, disse trekkene mangler hos hunnene som bare har korte, knotte-lignende horn i pannen. Hos noen arter mangler det lange hornet i midten. Pronotum er gulbrunt eller rødbrunt, ofte med mørkere midtparti, dekkvingene gulbrune med svarte flekker ved skuldrene og ved bakkanten (dette gjelder i alle fall den best kjente arten *B. quadrimaculatus*).

## Utbredelse
Gruppen finnes bare i Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Agaocephalini Burmeister, 1847 
******* Slekten *Brachysiderus* Waterhouse, 1881 
******** Underslekten *Brachysiderus* (i snever forstand)
********* *[[Brachysiderus quadrimaculatus]]* Waterhouse, 1881
******** Underslekten *Minisiderus* Endrödi, 1970
********* *[[Brachysiderus benjamini]]* Abadie, 2014
********* *[[Brachysiderus bertolossiorum]]* Abadie, Godinho & Koike, 2016
********* *[[Brachysiderus elyanae]]* Dechambre, 2009
********* *[[Brachysiderus goyanus]]* Ohaus, 1930
********* *[[Brachysiderus martinae]]* Abadie, 2010
********* *[[Brachysiderus matogrossensis]]* Ohaus, 1930
********* *[[Brachysiderus mielkeorum]]* Grossi & Grossi, 2005
********* *[[Brachysiderus minicola]]* Ohaus, 1930
********* *[[Brachysiderus paranaensis]]* Arrow, 1902

## Kilder
* Dynastidae du monde- sjekkliste over artene 

## Eksterne lenker
* 
* Bilder av ''Brachysiderus quadrimaculatus''
Frederik Klem

**Frederik Johannes Gottfried (Gottfred) Klem** (født 3. oktober 1823 i København, død 1. januar 1895 i Christiania) var en dansk fotograf som virket i Norge, en av pionerene innen portrettfotografiet. Han var student ved Det Kongelige Danske Kunstakademi og gikk samtidig i lære ved Den kongelige Porcelainsfabrik. Han gikk også i lære hos fotograf Jens Petersen i København.

Etter å ha deltatt som sekondløytnant i den første slesvigske krig kom Klem til Frederikshald i Norge til slektningen Ole Rasch. Etter relativt kort tid åpnet han fotoatelier i byen og giftet seg senere med Raschs datter Kirsten Henriette. I 1865 solgte han atelieret og flyttet tilbake til København, hvor han trådte inn som kompanjong med Jens Petersen. Samme år ble han medlem i Den photographiske Forening, Danmarks første fotografiske forening. Men han ble ikke lenge i Danmark, og var tilbake i Norge allerede året etter da han åpnet atelier i Christiania i Universitetsgaten 6. Han overtok samtidig Carl Christian Wischmanns plater.

Klem var med på å stifte Det fotografiske Selskab i Christiania i 1882 og var nestformann i foreningen. Dette var den første organiseringen av norske fotografer.

Frederik Klem drev fotovirksomheten sin frem til 1891 da Gustav Borgen overtok atelieret og drev det videre under navnet Fr. Klems Eftfg.

## Galleri

Fil:Peter Christen Asbjørnsen OB.F03810a.jpg|Brystbilde av Peter Christen Asbjørnsen montert i oval ramme
Fil:Portrett av Gina Krog.jpg|Gina Krog på et carte de visite, ukjent år
Fil:Eilert Sundt OB.F03353C.jpg|Eilert Sundt i Klems atelier, fotografert med orden på brystet.
Fil:Christian Meyer Ross.jpg|Maleren Christian Meyer Ross, ca. 1880
Fil:Frederik VIII av Frederik Klem OB.F14646a.jpg|Senere kong Frederik VIII av Danmark fotografert ca.1865


## Kilder
* 
* 
* Roger Erlandsen: *Pas nu paa! Nu tar jeg fra hullet!*, forlaget Inter-View, 2000, side 187 og 213-214, ISBN 82-91780-02-1
Gnathogolofa

* se systematisk inndeling

***Gnathogolofa*** er en slekt av biller som hører til familien skarabider (Scarabaeidae). De blir plassert i underfamilien hornbiller (Dynastinae). Slekten omfatter bare én kjent art.

## Utseende
En middelsstor, kraftig, noe blank hornbille uten påfallende horn på hodet, hannen har en kort pigg. Pronotum er gulrødt med et trekantet, svart felt ved forkanten, scutellum gulrødt, dekkvingene mørkbrune. Pronotum mangler horn, men har en skarp forhøyning ved forkanten. Beina er røde.

## Utbredelse
Arten finnes i Sør-Amerika, i alle fall i Ecuador.

## Systematisk inndeling
Navnet *Gnathogolofa unicolor* forekommer i litteraturen, men dette beror trolig på en forveksling med arten *Golofa unicolor*, som tilhører en annen gruppe av hornbiller.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Agaocephalini Burmeister, 1847 
******* Slekten *Gnathogolofa* Arrow, 1914 - bare én art:
******** *[[Gnathogolofa bicolor]]* (Ohaus, 1910)

## Kilder
* Dynastidae du monde- sjekkliste over artene 

## Eksterne lenker
* 
* Bilder av arten
Tekstur (skrift)

**Tekstur** (på tysk kalt *Textur* eller *Textura*, på engelsk *Textualis* og svensk også *munkeskrift*) er det norske typografiske navnet på boktrykkeren Johann Gutenbergs opprinnelige gotiske trykkskrift fra siste halvdel av 1400-tallet. Det var formet etter forbilder i klassiske, gitterpregede håndskrifter skrevet med breipenn, kjennetegnet av et gitterpreget, tett og kantete skriftbilde med sammentrykte former, breie, loddrette stolper og knekk i strekene istedenfor runde buer.

De andre, vanligste variantene av gotiske trykkskrifter er rotunda (rund- eller halvgotisk), schwabacher og fraktur, en spenstig mellomting mellom rund schwabacher og rett tekstur som ble formet på 1500-tallet.

## Historikk

Gotisk skriveskrift oppstod på 1100-tallet i Frankrike på grunnlag av den karolingiske minuskelskriften. Bokstavene ble skrevet med breipenn, det vil si en penn med brei, kort splitt, og tegnet kantete og med brå vinkler slik at det ble stor forskjell mellom skråstilte hårstreker (i samme vinkel som pennesplitten ble satt på papiret) og de breie, tunge grunnstrekene. De gotiske bokstavene var dessuten høye og smale som gotiske spissbuer i motsetning til de tidligere runde, romanske buene. Teksten på sidene dannet dermed et jevnt og tett mønster av loddrette strøk og liknet en vev eller tekstur.

Da Johann Gutenberg i 1455 formet bokstavene og støpte dem som løse typer for å kunne trykke sin *[[Biblia Latina Vulgata]]*, en av de første trykte bøkene i Europa, formet han skrifttypene på grunnlag av en samtidig variant av gotisk håndskrift. De første trykkbokstavene fikk derfor de samme brukne buene, brå spissene og tunge stammene som det skrevne forbildet. Hvert trykkeri skar sine egne trykkskrifter, oftest som etterlikninger av håndskrifter der stilen varierte stort mellom ulike steder i Europa. Det viktigste skriftskillet gikk likevel mellom de latinske områdene sør for Alpene, der tidlige utgaver av våre dagers antikvaskrift var vanlig, og det gotiske nord. 



Fil:Calligraphy.malmesbury.bible.arp.jpg|Utsnitt fra  en håndskrevet, belgisk bibel fra 1407. Gutenberg utformet bokstavene til sin trykte bibel på grunnlag av denne typen skriveskrift.

File:Gutenberg Bible 4.jpg|Detalj fra Gutenbergs bibel (eksemplaret som oppbevares ved Yale-universitetet i USA). 


## Se også
* Gotisk skrift

## Eksterne lenker
*
Horridocalia

* se systematisk inndeling

***Horridocalia*** er en slekt av biller som hører til familien skarabider (Scarabaeidae). De blir plassert i underfamilien hornbiller (Dynastinae). Slekten omfatter bare én kjent art.

## Utseende
En ganske stor (31-44 millimeter) og bred, brunsvart hornbille med gulbrune dekkvinger. Oversiden er tett og kraftig punktert. Hannen har et mer eller mindre langt, i spissen kløvet horn i pannen, og et bredt framspring på pronotum. Som vanlig hos hornbiller har den allometrisk vekst, slik at disse karakterene er mest framtredende hos store hanner. Pronotum er hvelvet og blankt, svært tett og kraftig punktert. Dekkvingene er hvelvede, dekket med brungul bestøvning, med rader av grove punkter. Beina er korte og kraftige, i alle fall delvis kledt med gule skjell. Hunnen mangler hornet på hodet og framspringet på pronotum, pronotum har dessuten en lengdefure.

## Utbredelse
Arten finnes i Sør-Amerika (Colombia).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Agaocephalini Burmeister, 1847 
******* Slekten *Horridocalia* Endrödi, 1974 - bare én art:
******** *[[Horridocalia delislei]]* Endrödi, 1974

## Kilder
* Dynastidae du monde- sjekkliste over artene 
* Pardo-Locarno, L.C, Grossi, P.C. & Rohringer, R.S. (2014) El escarabajo rinoceronte *Horridocalia delislei* Endrödi, 1974 en Colombia: Nuevos registros, redescripción del macho y descripción de la hembra (Coleoptera, Scarabaeoidea, Dynastinae). *Bol. Cient. Mus. Hist. Nat. Univ. Caldas* 18: https://web.archive.org/web/20171016122820/http://www.scielo.org.co/scielo.php?script=sci_arttext&pid=S0123-30682014000100012

## Eksterne lenker
*
Peltonotus

* Se systematisk inndeling

***Peltonotus*** er en slekt av biller som hører til gruppen hornbiller i familien skarabider (Scarabaeidae).

## Utseende
Middels store (gjerne 15-20 millimeter), noe blanke, kraftige skarabider. Slekten mangler horn eller knøler på hodet og ser ikke påfallende ut som hornbiller. På farge er de brunlige til svarte. Hannene kan kjennes på at det ytterste fotleddet og klørne på framføttene er sterkt forstørret.

## Levevis
Artene lever i skogsområder. De voksne billene finnes gjerne på blomstene av planter i myrkonglefamilien (Araceae) 

## Utbredelse
Artene er utbredt i Sørøst-Asia, med særlig mange arter på Borneo og Sumatra.

## Systematisk inndeling
Slekten blir noen ganger plassert i gruppen praktskarabider (Rutelinae).

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Cyclocephalini 
******* Slekten *Peltonotus* Burmeister , 1847 
******** *[[Peltonotus adelphosimilis]]* Jameson & Wada, 2004
******** *[[Peltonotus animus]]* Jameson & Wada, 2009
******** *[[Peltonotus brunnipennis]]* Benderitter, 1934
******** *[[Peltonotus cybele]]* Jameson & Wada, 2009
******** *[[Peltonotus deltomentum]]* Jameson & Wada, 2004
******** *[[Peltonotus favonius]]* Jameson & Wada, 2009
******** *[[Peltonotus fujiokai]]* Jameson & Wada, 2004
******** *[[Peltonotus gracilipodus]]* Jameson & Wada, 2004
******** *[[Peltonotus karubei]]* Muramoto, 2000
******** *[[Peltonotus kyojinus]]* Jameson & Wada, 2004
******** *[[Peltonotus malayensis]]* Arrow, 1910
******** *[[Peltonotus morio]]* Burmeister, 1847
******** *[[Peltonotus mushiyanus]]* Jameson & Wada, 2009
******** *[[Peltonotus nasutus]]* Arrow, 1910
******** *[[Peltonotus nethis]]* Jameson & Wada, 2004
******** *[[Peltonotus podocrassus]]* Jameson & Wada, 2004
******** *[[Peltonotus pruinosus]]* Arrow, 1910
******** *[[Peltonotus rubripennis]]* Miyake & Yamaya, 1994
******** *[[Peltonotus silvanus]]* Jameson & Wada, 2004
******** *[[Peltonotus similis]]* Arrow, 1931
******** *[[Peltonotus sisyrus]]* Jameson & Wada, 2004
******** *[[Peltonotus suehirogarus]]* Jameson & Wada, 2004
******** *[[Peltonotus talangensis]]* Jameson & Jakl, 2010
******** *[[Peltonotus tigerus]]* Jameson & Wada, 2009
******** *[[Peltonotus vittatus]]* Arrow, 1910

## Referanser


## Kilder
* Jameson, M.L. og A. Drumont (2013) Aroid scarabs in the genus *Peltonotus* Burmeister (Coleoptera, Scarabaeidae, Dynastinae): key to species and new distributional data. *ZooKeys* 320: 63-95. https://zookeys.pensoft.net/article/3471/

## Eksterne lenker
* 
* Dynastidae du monde- sjekkliste over artene 
* Bilde av ''Peltonotus morio''
Musikkåret 1801

## Hendelser
* Joseph Haydn fullfører sitt oratorium, *[[Årstidene (Haydn)|Årstidene]]*
* Ludwig van Beethovens ballett, *Die Geschöpfe des Prometheus* har premiere i Wiens Burgtheater (28. mars)
* Utgivelsen av *Introduction to the Art of Playing on the Piano Forte* av Muzio Clementi.

## Klassisk musikk
*Ludwig van Beethoven – Fiolinsonate nr. 5; Sonate nr. 12, *[[Måneskinnssonaten]]* fullføres
*John Marsh – Symfoni nr. 30 i E-moll
*Pavel Vranický – Ballet *Das Urteil des Paris*

## [[Opera]]
*Étienne Méhul - *[[L'irato]]*
*Johan Rudolf Zumsteeg – *[[Das Pfauenfest]]*

## Fødsler

## Dødsfall

## Referanser


## Eksterne lenker
*
Chalepides

* Se systematisk inndeling

***Chalepides*** er en slekt av biller som hører til gruppen hornbiller i familien skarabider (Scarabaeidae).

## Utseende
Middelsstore (10-15 millimeter), glatte, blankt svarte skarabider. De mangler horn eller knøler på hodet, kroppsformen er jevnt oval og de kan overflatisk minne om vannlevende biller som vannkalver eller vannkjær. På undersiden har de en del stive hår, oversiden er helt naken. Bein og antenner er temmelig korte.

## Levevis
I alle fall noen av artene har et halv-akvatisk levevis og lever på vannplanter, blant annet det problematiske ugresset vannhyasint (*Eichhornia crassipes*).

## Utbredelse
Artene er utbredt i Mellom- og Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Cyclocephalini 
******* Slekten *Chalepides* Casey, 1915
******** *[[Chalepides alliaceus]]* (Burmeister, 1847)
******** *[[Chalepides anomalus]]* Martínez, 1978
******** *[[Chalepides barbatus]]* (Fabricius, 1781)
******** *[[Chalepides carinatus]]* Joly & Escalona, 2002
******** *[[Chalepides comes]]* Prell, 1936
******** *[[Chalepides dilatatus]]* (Mannerheim, 1829)
******** *[[Chalepides eucephalus]]* (Casey, 1915)
******** *[[Chalepides euhirtus]]* Prokofiev, 2012
******** *[[Chalepides fuliginosus]]* (Burmeister, 1847)
******** *[[Chalepides howdenorum]]* Joly & Escalona, 2002
******** *[[Chalepides hydrophiloides]]* (Burmeister, 1847)
******** *[[Chalepides luridus]]* (Burmeister, 1847)
******** *[[Chalepides narcissus]]* Martínez, 1978
******** *[[Chalepides osunai]]* Joly & Escalona, 2002
******** *[[Chalepides unicolor]]* (Endrödi, 1963)
******* Arter inntil nylig regnet til denne slekten, nå overført til *[[Dyscinetus]]*:
******** *[[Chalepides dytiscoides]]* (Arrow, 1911)
******** *[[Chalepides paradytis]]* Ponchel & Dechambre, 2003

## Eksterne lenker
* 
* Dynastidae du monde- sjekkliste over artene 
* Bilder av ''Chalepides barbatus''
Shilan Shorsh

**Rosa Rzgar Shorsh**, kjent som **Shilan Shorsh** eller **Shilan Rashid Ahmed** (1974–2013) var en kurdisk kvinnerettighetsforkjemper, politiker og aktivist.

## Liv og virke
### Til Norge
Shorsh flyktet fra Irak i 1998 på grunn av sitt engasjement for kvinners rettigheter. Hun fikk oppholdstillatelse i Norge i 1999 og bodde resten av sitt liv i Bergen.

Hun var med å starte Selvstendig Demokratisk Kurdisk Kvinnegruppe (SDKK)  i september 2004 og ble valgt til leder samme år. I sitt frivillige arbeid arrangerte Shilan Shorsh seminarer, demonstrasjoner og etablererte støttegrupper for å rette fokus mot undertrykking av kurdiske kvinner. I 2006 mottok hun Bergen kommunes likestillingspris. Under prisutdelingen sa byrådsleder Monica Mæland:

«Likestillingsprisen går til Shilan Shorsh som har flyktet fra Irak til Norge nettopp på grunn av sitt engasjement for kvinners rettigheter, og som her i Norge har fortsatt dette viktige arbeidet.» 

I 2009 mottok hun og SDKK Unni og Jon Dørsjøs minnepris, som utdeles av Norske Kvinners Sanitetsforening, for deres arbeid mot tvangsekteskap i det kurdiske miljøet.

Shorshs sterke engasjement mot tvangsekteskap og sosial kontroll skaffet henne mange motstandere, og hun ble flere ganger truet på livet.

Shorsh var  i flere år  partipolitisk aktiv, først i Rød Valgallianse og Rødt, og senere i SV. Hun var en perioden kvinnepolitisk ansvarlig i Bergen RV. Våren 2013 ble hun valgt inn i styret i Bergen SV.

### Dødsfall, gransket som mulig mordbrann
Shilan Shorsh omkom i en brann i sitt eget hjem i Fyllingsdalen 18. mai 2013. Politiet etterforsket brannen og konkluderte med at den var påsatt og at det dermed ikke kunne dreie seg om noen ulykke.

Politiet etterforsket saken med utgangspunkt i at brannen enten var en mordbrann, eller at Shorsh tok sitt eget liv. Shorshs familie ga i tiden etter dødsfallet uttrykk for at de fryktet av hun var blitt drept. I et intervju med NRK henviste Shorshs yngre søster Shahen Ahmed blant annet til at Shorsh hadde vært utsatt for trusler og hatt voldsalarm en periode i 2006.

En ti centimeter stor glipe i døren inn til soverommet der Shilan ble funnet død, gjør at politiet ikke kan utelukke at en annen person var til stede da brannen startet.

Saken ble henlagt 17. desember 2013. Etter stor oppmerksomhet rundt saken i media bestemte politiet i Hordaland i samråd med førstestatsadvokat Eirik Stolt-Nielsen seg for å gjennomgå saken på nytt i oktober 2014. I september 2015 kunngjorde politiet i Hordaland at saken var henlagt på nytt, fordi man hadde konkludert med at dødsfallet ikke skyldtes et straffbart forhold.

En rekke profilerte politikere deltok i bisettelsen av Shorsh 31. mai 2013, deriblant SV-politikerne Inga Marte Thorkildsen, Oddny Irene Miljeteig, Audun Lysbakken og Rødt-politiker Torstein Dahle.

## Priser
* 2006: Bergen kommunes likestillingspris
* 2009: Unni og Jon Dørsjøs minnepris

## Referanser


## Eksterne lenker
* Den drømmen som skal være bare en drøm - artikkel i tidsskriftet Rødt! 2006
*  Selvstendig Demokratisk Kurdisk Kvinnegruppe: SDKKs historie
* Multinasjonalt Kvinnefellesskap: Minneord om Shilan Shorsh
Arbeidermesterskapet i bandy 1935

**Det første norske arbeidermesterskapet i bandy** ble arrangert vinteren 1935. Initiativet til mesterskapet kom etter at flere klubber syntes det var for få kamper i kretsmesterskapene. Oslo arbeideridrettskrets arrangerte derfor en nasjonal utslagningsturnering i siste del av sesongen. 12 lag deltok: A-klubbene, samt B-klassens seriemestere. Sterling vant mesterskapet etter finaleseier 1-0 over Brage.

Det er usikkert om mesterskapet regnes som offisielt, siden turneringen ble arrangert før et nasjonalt utvalg for bandy var etablert i Arbeidernes idrettsforbund. AIF opprettet et slikt utvalg senere samme år, og turneringsformen ble videreført. Petter Larsen, som skrev arbeideridrettens historie, har ikke tatt med 1935-mesterskapet i sin framstilling, men avisartikler i Arbeiderbladet fra perioden 1935–1940 omtaler turneringen i 1935 på lik linje med de senere arbeidermesterskapene i bandy.

## 1. runde
27. januar.
*Borgg – Spero 1-16
*Høvik – Sandvika AIL 1-3
*Kvikk, Asker – Sterling 1-6
*Rosenhoff – Vålerengen AIL 0-10
Brage, Reidulf, Birkebeineren og Lilleborg fikk walk over.

## 2. runde
3. februar.
*Lilleborg – Sterling 1-5
*Sandvika AIL – Reidulf 1-3 eeo.
*Spero – Vålerengen AIL 2-1 eeo.
7. februar.
*Brage – Birkebeineren 6-2

## Semifinaler
10. februar.
*Brage – Reidulf 4-1 (Østensjøvannet)
*Spero – Sterling 1-1 eeo. (Østensjøvannet)omkamp 2. mars: Sterling – Spero 4-2 (Jordal)

## Finale
Søndag 3. mars 1935, Østensjøvannet, Aker.
***[[Sportsklubben Sterling|Sterling]]** – **[[Sportsklubben Brage (Oslo)|Brage]]** **1-0**

Målscorer: Harry Larsen (selvmål)

;Mesterlaget:
#Arvid Haugen
#Haakon Lunner
#Kaare Skullerud
#Hans Hansen
#Rolf Bunes
#Gunnar Olsen
#Birger Bunes
#Lars Marthinsen
#Johan Ekeberg
#Birger Jensen
#Harry Olsen

## Se også
*NM i bandy 1935

## Referanser
Dyscinetus

* Se systematisk inndeling

***Dyscinetus*** er en slekt av biller som hører til gruppen hornbiller i familien skarabider (Scarabaeidae).

## Utseende
Middelsstore (10-15 millimeter), glatte, blankt svarte skarabider, ofte med en litt grønnlig glans. De mangler horn eller knøler på hodet, kroppsformen er jevnt oval og de kan overflatisk minne om vannlevende biller som vannkalver eller vannkjær. Oversiden er glatt og fint punktert. Antennene er korte og 10-leddete med en liten, tre-leddet kølle. På undersiden har de en del stive hår, oversiden er helt naken. Hannene har en forstørret indre klo på framføttene som er kløvet i spissen.

## Levevis
Larvene lever trolig som nedbrytere i jorden, gjerne på fuktige steder som rismarker. De er regnet som mindre betydelige skadedyr, men rapporter om skade i hager forekommer. De voksne billene kan komme i store mengder til lys om natten.

## Utbredelse
Artene er utbredt i Amerika, fra det sørlige USA til Argentina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Cyclocephalini 
******* Slekten *Dyscinetus* Harold, 1869
******** *[[Dyscinetus australis]]* Joly & Escalona, 2002
******** *[[Dyscinetus dubius]]* (Olivier, 1789)
******** *[[Dyscinetus dytiscoides]]* Arrow, 1911
******** *[[Dyscinetus fimosus]]* (Herbst, 1789) 
******** *[[Dyscinetus gagatus]]* (Burmeister, 1847)
******** *[[Dyscinetus imitator]]* Ratcliffe, 1986
******** *[[Dyscinetus laevicollis]]* Arrow, 1937
******** *[[Dyscinetus laevipunctatus]]* Bates, 1888
******** *[[Dyscinetus martinezi]]* Joly & Escalona, 2002
******** *[[Dyscinetus mendax]]* Joly & Escalona, 2010
******** *[[Dyscinetus minor]]* Chapin, 1935 
******** *[[Dyscinetus morator]]* (Fabricius, 1798)
******** *[[Dyscinetus olivacea]]* Höhne, 1923
******** *[[Dyscinetus ornaticaudus]]* Ratcliffe, 1986
******** *[[Dyscinetus paradytis]]* (Ponchel & Dechambre, 2003)
******** *[[Dyscinetus picipes]]* (Burmeister, 1847)
******** *[[Dyscinetus plicatus]]* (Burmeister, 1847)
******** *[[Dyscinetus questeli]]* Chalumeau, 1982
******** *[[Dyscinetus rugifrons]]* (Burmeister, 1847)
******** *[[Dyscinetus sculptus]]* Dupuis, 2006
******** *[[Dyscinetus subsericeus]]* (Burmeister, 1847)

## Kilder
* Generic Guide to New World Scarab Beetles - genus *Dyscinetus* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Cyclocephalini/Dyscinetus/Dyscinetus.html
* University of Florida - faktaark om *Dyscinetus morator* http://entnemdept.ufl.edu/creatures/misc/beetles/rice_beetle.htm

## Eksterne lenker
* 
* Dynastidae du monde- sjekkliste over artene 
* Tegning av ''Dyscinetus morator''
Aksel Fronth

**Aksel Ludvik Fronth** (født 6. mars 1925, død 16. mars 2000) var en norsk arkitekt og maler. Han tegnet en rekke kirker, hvorav de fleste kan sies å være arbeidskirker.

## Verker i utvalg
* Gravkapell ved Borge kirke (1961)
* Metodistkirken i Haugesund (1961)
* Tyssedal kirke (1965)
* Greåker kirke (1974)
* Landro kirke (1977)
* Brattvåg kirke (1977)
* Skårer kirke (1978)
* Valen kirke (1978)
* Indre Sula kirke (1984)
* Kjølstad kirke (1986)
* Fjellhamar kirke (1989)
* Olsvik kirke (1990)

## Referanser


## Eksterne lenker

* Bilde fra 1986 hos Fredrikstad Blad
* Bilde fra 1999 hos Fredrikstad Blad
Ole Harbitz

**Ole Harbitz** (født 5. august 1950 i Drammen) er norsk sivilingeniør og tidligere direktør i Direktoratet for strålevern og atomsikkerhet (DSA). 

Harbitz er utdannet sivilingeniør fra Norges tekniske høgskole (NTH) i Trondheim (1975) med fagene teknisk fysikk, biofysikk og medisinsk teknologi. Han tok doktorgrad i fysikalsk biokjemi ved NTH i 1980. I 1995 gikk han hovedkurset ved Forsvarets høgskole.  

Harbitz var stipendiat ved lungeavdelingen på Regionsykehuset i Trondheim 1975–1979 og han arbeidet som forsker ved Norsk institutt for næringsmiddelforskning 1979–1986. Han var ansatt i næringsmiddelseksjonen i Helsedirektoratet 1986–1988 og i Statens næringsmiddeltilsyn (SNT) 1988–1990. I 1990 tiltrådte han som avdelingsdirektør i SNT, Avdeling for kjemi og toksikologi, før han i 1992 ble direktør ved Statens institutt for strålehygiene, i dag DSA. Harbitz var faglig redaktør for boka *Radioaktiv forurensning – betydning for landbruk, miljø og befolkning*, som ble gitt ut på Landbruksforlaget i 1999. Harbitz var direktør for Direktoratet for strålevern og atomsikkerhet (DSA) fra 1992 til 2020. 

## Verv
Harbitz har hatt en rekke verv nasjonalt og internasjonalt knyttet til stillingen som DSA-direktør. Han var leder for Kriseutvalget for atomberedskap og har vært medlem av universitetsstyret ved Norges miljø- og biovitenskapelige universitet på Ås. Han har vært styremedlem for Framsenteret og har vært medlem av International Nuclear Safety Advisory Group (INSAG), et rådgivende utvalg for generaldirektøren i Det internasjonale atomenergibyrået (IAEA). Harbitz var leder for den frivillige sammenslutningen Heads of European Radiological protection Competent Authorities (HERCA) i tre år (2009–2011).

Han var medlem av Wistutvalget, en departementsoppnevnt arbeidsgruppe på området strålemedisin, 1995–1996. Han var også medlem av et regjeringsoppnevnt granskningsutvalg som gjennomgikk det offentliges håndtering av kreft hos ansatte og studenter ved Norges lærerhøgskole i Trondheim/Den allmennvitenskapelige høgskolen (Rosenborgsaken), 2006–2007 (NoU 2007:9).

Harbitz er tildelt Forsvarsmedaljen med laurbærgren.

## Referanser


## Eksterne lenker
*  Statens strålevern - offisielt nettsted
NM i mangekamp 2013

**NM i mangekamp 2013** var en del av NM i friidrett 2013, og ble arrangert som et eget mesterskap på Bislett stadion i Oslo, 19. og 20. mai 2013 av IL i BUL.  

Det ble konkurrert i tikamp for menn og sjukamp for kvinner. 

## Resultater, senior
### Menn



### Kvinner



## Resultater, junior
### Menn

Karsten Warholm stilte i 8-kamp utenfor konkurranse, for å greie kvalifiseringskravet til ungdoms-VM i friidrett 2013. Han greide dette kravet, og vant også åttekampen i ungdoms-VM. 



### Kvinner



## Resultater, ungdom
### Gutter 17 år



### Gutter 16 år



### Gutter 15 år (9-kamp)



### Jenter 17 år



### Jenter 16 år



### Jenter 15 år



## Resultater, veteran
### Herrer 45-49 år

Gundersen fikk flest poeng på 400 meter (468), der han løp på 1:04,54. 



### Herrer 50-54 år

Torsvik fikk flest poeng på 100 meter (576), der han løp på 13,77.



### Herrer 65-69 år



## Referanser


## Eksterne lenker
* Resultat NM og UM i mangekamp på www.bul.no
* Resultatliste  .xls-dokument hos IL i BUL
Xbox One

**Xbox One** er en spillkonsoll produsert av Microsoft. Konsollen ble lansert i Norge 5. september 2014. Xbox One er etterfølgeren til Xbox 360.

## Historie
Xbox One ble annonsert den 21. mai 2013, med en melding at mer informasjon ville komme på årets E3. Den ble lansert 22. november 2013 i USA, noen land i Europa, Australia og Brasil. Grunnet problemer med stemmestyringen ble ikke konsollen lansert i Norden før den 5. september 2014.

## Nye egenskaper
### Mediaspiller
Med Xbox One kan man gjennom dens HDMI-inngang se på TV, se på video (digitalt og Blu-ray) og surfe på internett.

### Stemmestyring
Konsollen har en innebygd stemmestyring. Dette vil la brukeren styre Xbox One med stemmen. Alt av stemmekontroll vil bli styrt igjennom Kinect, man vil også få bruke skype med den nye kinect.

### Kontroller
Den nye kontrollen vil ha 16% lengre batterilevetid. Trigger-knappene vil inneholde en innebygd vibreringssystem som kalles "Impulse Triggers", og ulikt dens forgjenger være digitale, fremfor analoge.

## Referanser


## Eksterne lenker
*
Husby

**Husby** kan vise til:

## Steder
*Husby (Hedemora) 
*Husby (Stockholm)
*Husby tunnelbanestasjon – en stasjon på Stockholms tunnelbane
* Västra Husby – svensk tettsted i Söderköping kommune i Östergötlands län
*Östra Husby – svensk tettsted i Norrköping kommune i Östergötlands län 

*Husby gårdskapell – langkirke i Nesna
*Husby- tettsted på Leka i trøndelag 

## Personer
*Olaf Husby (1878–1948) – norsk skytter som ble skytterkonge i 1910
*Egil Husby (født 1943) – norsk forfatter
*Per Husby (født 1949) – norsk jazzmusiker
*Torgeir Husby (født 1951) – norsk lege med spesialitet innen psykiatri
*Jon P. Husby (født 1953) – norsk politiker (Sp) og ordfører i Skaun
*Kjell Arve Husby (født 1954) – norsk trener
*Stig Roar Husby (født 1954) –  norsk tidligere langdistanseløper
*Helge Husby (født 1956) – norsk felespelemann og folkesanger
*Eva D. Husby (født 1956) – norsk politiker (Ap) og ordfører i Hasvik
*Øivind Husby (født 1960) – norsk tidligere fotballspiller
*Jan Thomas Mørch Husby (født 1966) – norsk stylist
*Gudleik Husby (født 1967) – norsk maraton- og ultraløper
*Arnfinn Halderaker Husby (født 1971) – norsk politiker (KrF)
*Hans Jørgen Husby (født 1971) – norsk forfatter
*Hans-Erik Dyvik Husby (1972–2021) – norsk vokalist, artist og skuespiller
*Roar Husby (født 1979) – norsk fotballspiller
*Line Victoria Husby (født 1983) – norsk programleder
Erioscelis

* Se systematisk inndeling

***Erioscelis*** er en slekt av biller som hører til gruppen hornbiller i familien skarabider (Scarabaeidae).

## Utseende
Middelsstore, blankt svarte skarabider uten horn eller knøler på hodet. Oversiden er naken og tydelig punktert.

## Levevis
Lite er kjent om disse billenes biologi, og larvene er helt ukjente. De voksne billene har blitt funnet på blomster av planter i myrkonglefamilien, og kommer av og til til lys om natten.

## Utbredelse
Artene er utbredt i Sør- og Mellom-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Cyclocephalini 
******* Slekten *Erioscelis* Burmeister, 1847
******** *[[Erioscelis columbica]]* Endrödi, 1966
******** *[[Erioscelis emarginata]]* (Mannerheim, 1829)
******** *[[Erioscelis peruana]]* Saylor, 1946
******** *[[Erioscelis proba]]* (Sharp, 1877)
******** *[[Erioscelis sobrina]]* Höhne, 1921

## Kilder
* Generic Guide to New World Scarab Beetles - genus *Erioscelis* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Cyclocephalini/Erioscelis/Erioscelis.html 

## Eksterne lenker
* 
* Dynastidae du monde- sjekkliste over artene
Mimeoma

* Se systematisk inndeling

***Mimeoma*** er en slekt av biller som hører til gruppen hornbiller i familien skarabider (Scarabaeidae).

## Utseende
Middelsstore, gjerne gul- eller brunaktige skarabider. Oversiden er kraftig punktert og noe matt. Slekten ligner mye på artene i slekten *[[Cyclocephala]]* men skiller seg fra disse på at clypeus ("overleppen") er tilspisset foran, ikke avrundet eller innbuktet. Antennene er 10-leddete med en kort klubbe, hannen har forlengede for-føtter og to tenner på yttersiden av forleggen.

## Levevis
Nesten ingenting er kjent om biologien til disse billene, som lever i relativt lavtliggende områder (under 1500m).

## Utbredelse
En av artene lever i Den dominikanske republikk (og muligens på Cuba), de øvrige fire er utbredt fra Mexico i nord til det sørlige Brasil og Bolivia i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien hornbiller, Dynastinae MacLeay, 1819
****** Stammen Cyclocephalini 
******* Slekten *Mimeoma* Casey, 1915
******** *[[Mimeoma acuta]]* (Arrow, 1902)
******** *[[Mimeoma englemanni]]* Ratcliffe, 1977
******** *[[Mimeoma maculata]]* (Burmeister, 1847)
******** *[[Mimeoma nigra]]* Endrödi, 1979
******** *[[Mimeoma signatoides]]* (Höhne, 1923)

## Kilder
* Generic Guide to New World Scarab Beetles - genus *Mimeoma* http://museum.unl.edu/research/entomology/Guide/Scarabaeoidea/Scarabaeidae/Dynastinae/Dynastinae-Tribes/Cyclocephalini/Mimeoma/Mimeoma.html

## Eksterne lenker
* 
* Dynastidae du monde- sjekkliste over artene
George Alcock

**George Eric Deacon Alcock** (født 28. august 1912 i Peterborough, Cambridgeshire, død 15. desember 2000) var en britisk astronom. Han var en av de dyktigste visuelle oppdagerne av novaer og kometer.

For sitt arbeid ble han utnevnt til medlem (MBE) av Order of the British Empire og fikk asteroiden 3174 Alcock oppkalt etter seg.

## Referanser


## Eksterne lenker
* Martin Mobberley. George Alcock (1912-2000) remembered
* Ian Ridpath. The man with the astronomical memory. New Scientist 1982 December 16
James Rosen (journalist)

**James Rosen** (født 2. september 1968 i Brooklyn, New York) er en amerikansk journalist og tv-korrespondent. Han arbeider i Washington, D.C., hvor han er korrespondent for Fox News Channel.

## Tidlige år
Rosen ble født i Brooklyn og vokste opp i nærliggende Staten Island. Han gikk på Johns Hopkins University sent på 1980-tallet, og ble uteksaminert med en bachelor of arts-grad i statsvitenskap. Deretter gikk han på Medill School of Journalism ved Northwestern University, og fikk en mastergrad.

## Karriere
Rosens første job etter han hadde fullført sin mastergrad i journalistikk var som produsent for den New York baserte tv-kanalen NY1. Deretter arbeidet han for CBS News som researcher for ankermannen Dan Rather.

Rosen begynte i Fox News som korrespondent i februar 1999. I henhold til hans Fox News-biografi, har han siden sendt reportasjer "from 49 states and more than three dozen foreign countries across five continents".

In January 2003, Rosen was named the "Funniest Celebrity in Washington" at the annual "Funniest Celebrity in Washington Contest" charity event, after performing a comedy routine that included imitations of George W. Bush, Donald Rumsfeld, Helen Thomas and Tom Brokaw, among others.

In 2008, Rosen's book, *The Strong Man: John Mitchell and the Secrets of Watergate* was published by Doubleday; it was a biography of Richard Nixon's Attorney General John N. Mitchell, and his involvement in the Watergate scandal. Rosen had spent 17 years researching and writing the book; the project was initially based on a grant Rosen had received from William F. Buckley, soon after graduating from journalism school, to write the book.

## Justisdepartementssaken under Obama

I 2010 ble Stephen Jin-Woo Kim tiltalt i USA under «Espionage Act» for en påstått konversasjon med Rosen om Nord-Koreas plan for å teste en atombombe. On May 20, 2013, The Washington Post skrev at justisdepartementet (DOJ) overvåket Rosens aktivitet ved å overvåke hans besøk til State Department, gjennom telefonavlytting, og husundersøkelser for hans personlige e-post.  For å få utsted en husundersøkelse, måtte justisdepartementet merke Rosen som en «co-conspirator» med Kim.

Dog, det Obama-ledede justisdepartementets «aggressive etterforskningsmetoder» har forårsaket at forskjellige analytikere har uttrykt bekymring at "etterforskningsmetodene medfører at lekasjer av gradert informasjon fra offentlige ansatte vil ha en nedkjølende effekt på nyhetsorganisasjoners evne til å virke som en vaktbikkje-rolle".. Dommer Andrew Napolitano kommenterte 21. mai 2013 at «Dette er første gang at føderale myndigheter har beveget seg opp på dette nivået og beskyldt ordinære, fornuftige, tradisjonelle, lovlige journalistegenskaper og hevdet at disse medfører en kriminell handling» 

## Personlig
Rosen lever i Washington, D.C. med hans kone og to sønner. Han samler opptak av The Beatles som hobby.

## Referanser




## Eksterne lenker
* 
* C-SPAN ''Q&A''-intervju med Rosen, 18. mai 2008
* Fox News-dekningen av DOJ-etterforskningen av James Rosen
Bennetts komet

**Bennetts komet**, formelt kjent som **C/1969 Y1** (gammel stil **1970 II** og **1969i**) var en av to fremtredende kometer på 1970 tallet, sammen med Wests komet. Navnet bæres også en helt annen komet, *[[C/1974 V2]]*. Kometen ble oppdaget av John Caister Bennett 28. desember 1969. Mens den var omtrent 2&nbsp;AE fra solen, nådde den perihelium 20. mars og passerte jorden på det nærmeste 26. mars 1970 da den trakk seg tilbake med en størrelsesklasse på 0. Den ble sist observert 27. februar 1971.

## Referanser


## Eksterne lenker
* Cometography.com
*
Nuuk lufthavn

**Nuuk lufthavn** er en flyplass i byen Nuuk på Grønland. (IATA:**GOH**, ICAO:**BGGH**) Flyplassen er hub for Air Greenland, Grønlands flaggbærer. Flyplassen har forbindelser til Island, Danmark og USA, i tillegg til flere andre flyplasser på Grønland.

### Historie
I perioden 1960-1979 ble Nuuk trafikkert med sjøfly og helikoptere. Lufthavnen ble åpnet i 1979, men da med en kort rullebane som kun kunne brukes med mindre propellfly innenriks og til Island. På den tiden var Kangerlussuaq knutepunkt for flyginger til utlandet.

Under perioden 2019-2024 ble rullebanen forlenget fra 950 til 2200 m for å tillate jetfly til Danmark. En ny terminalbygning ble også åpnet i 2024.

### Destinasjoner

## Referanser

## Eksterne lenker
*
IRAS–Araki–Alcock

**IRAS–Araki–Alcock** (formelt betegnet **C/1983 H1**, tidligere **1983 VII**) er en langperiodisk komet som i 1983 gjorde den nærmeste passeringen av jorden, ca. , av alle kometer på 200 år. Kun Lexells komet i 1770 og 55P/Tempel–Tuttle i 1366 antas å ha vært nærmere. (Den lille kometen P/1999 J6 (SOHO) passerte ca.  fra jorden den 12. juni 1999.) Kometen ble oppkalt atter oppdagerne – IRAS og de to amatørastronomene George Alcock fra Storbritannia og Genichi Araki fra Japan.

## Referanser
Tigrane

***Tigrane, o vero L'egual impegno d'amore e di fede*** (*[[Tigranes]] eller de like bånd mellom kjærlighet og tro*) er en opera seria i tre akter av den italienske komponisten Alessandro Scarlatti med en libretto av Domenico Lalli (løselig basert på *Historie* av Herodot). Den hadde urpremiere på Teatro San Bartolomeo i Napoli 16. februar 1715. Den ble ansett å være et av Scarlattis' fineste operaverk. I tillegg til et seriøst hovedplott er det også komiske scener med tjenerne Dorilla og Orcone.

## Roller

## Synopsis
### Akt en
Dronning Tomiri (Tomyris i Herodot) har to sønner. En har blitt kidnappet og brakt til den armenske fyrsten Tigrane. Den andre har blitt drept av Ciro, kongen av Persia. For å hevne hans død, har Tomiri kjempet og beseiret Ciro ved hjelp av Policare og Doraspe. Til gjengjeld for deres hjelp, har hun lovet å gifte seg med en av dem, men hun er motvillig til å ta en avgjørelse ettersom hun er tiltrukket av Tigrane, en kommandant i den allierte hæren, uvitende om at han er hennes sønn. Ciros datter, Meroe, er også forelsket i Tigrane og ankommer Tomiri hoff i forkledning, oppsatt på å hevne sin far. Tomiri overlater til Tigrane å velge ektemann for henne. Han sier at den av de to kongene som slår ham i kamp vil vinne Tomiri hånd. Policare og Doraspe konspirerer mot Tigrane.

### Akt to
Tomiri forsoner de to kongene og Tigrane. Meroe er i ferd med å drepe Tomiri mens hun sover når hun blir forhindret av Tigrane. Han blir overrasket med Meroe dolk i hånden og blir anklaget for å prøve å myrde Tomiri, men er uvillige til å avsløre sannheten fordi det ville sette Meroe i fare. Tigrane blir dømt til døden.

### Akt tre
Ettersom Tigrane står overfor henrettelse, avslører Meroe sin sanne identitet. Hun blir ført bort i lenker og Tigrane blir satt fri. Sannheten om Tigrane sin herkomst blir endelig oppdaget og Tomiri blir gjenforent med sønnen sin. Hun benåder Meroe og tillater henne å gifte seg med Tigrane mens dronningen selv velger Policare som sin ektemann.

## Referanser


## Kilder
**The Viking Opera Guide* red. Holden (Viking, 1993)
*Del Teatro (på italiensk)
*Magazine de l'opéra baroque (på fransk)
* Casaglia, Gherardo, Almanacco (på italiensk), "© Amadeusonline", Paragon s.r.l. 
* Collins, Michael (red), *Tigrane*, volume VIII of *The operas of Alessandro Scarlatti* (Donald Jay Grout, General Editor): 1983, Harvard publications in music, 13. ISBN 0-674-64034-9
Peter Alberg Holm

**Peter Alberg Holm** (24. mai 1823 i Kvívík på Færøyene, død 2. mai 1892 i Gamtofte på Fyn i Danmark) var en dansk luthersk prest, salmedikter og sakprosaforfatter.

Han var sønn av sogneprest Niels Lassen Holm og hustru Johanne Joensdatter i Kvívík. Faren var nordjyde, moren var færøysk. Selv var han gift to ganger. Han ble sendt til Danmark i 1832, og tok studentereksamen i 1841 og teologisk embedseksamen i 1847. Han ble adjunkt i Aarhus i 1849, før han i 1855 begynte i tilsvarende stilling i Roskilde. Alberg Holm var sogneprest i Vetterslev og Høm utenfor Ringsted 1862–1869, i Dalum utenfor Odense 1869–1880 og i Gamtofte utenfor Assens fra 1880.

«Han nærte stor kjærlighet til og interesse for Færøyene», beskrev sogneprest og kulturhistoriker Vilhelm Bang. Alberg Holm besøkte Færøyene sommeren 1844, og utgav blant annet *Skildringer og Sagn fra Færøerne* i 1856. Fra hans hånd kom også salmer, bønner og artikler om religiøse, språklige og naturvitenskapelige emner for dagspressen og tidsskrifter.

Hans søster Emilie Holm giftet seg med kongsbonde Hans Peter Weihe i Lamba og fikk sønnen Lassen Weihe, senere lagtingsmann. Hans niese Elisabeth (Bette) Holm giftet seg med Djóni í Geil og fikk sønnen Petur Alberg, som ble oppkalt etter ham. Petur Alberg er mest kjent for å ha komponert Færøyenes nasjonalsang, «Tú alfagra land mítt».

## Referanser
Jan Sigve Tjelta

**Jan Sigve Tjelta** (født 5. februar 1958) er en norsk lokalpolitiker, som representerer Kristelig Folkeparti. Han er fra høsten 2011 varaordfører i Sola kommune. 

## Kilder

* «Jan Sigve Tjelta blir varaordfører»; *Solabladet* 14. september 2011; besøkt 21. mai 2013.
Håkon Helgøy

**Håkon Helgøy** (født 10. oktober 1947) er en norsk lokalpolitiker, som representerer Kristelig Folkeparti. Han er fra høsten 2011 varaordfører i Hjelmeland kommune. 

I perioden 1985–93 var Helgøy vararepresentant til Stortinget for KrF i Rogaland. Han møtte i alt seks dager.

## Kilder
* «Høgre-ordførar i Hjelmeland»; *Stavanger Aftenblad* 13. september 2011; besøkt 21. mai 2013. 
* Biografi på Stortingets nettsted; besøkt 21. mai 2013.

## Eksterne lenker
*
Kristine Aurdal

**Oddny Kristine Susort Aurdal** (født 23. mars 1957) er en norsk lokalpolitiker, som representerer Kristelig Folkeparti. Hun er fra høsten 2011 varaordfører i Tysvær kommune. Hun var medlem av kommunestyret i perioden 1995–99 og igjen fra 2007.

## Kilder

* «Høgre-ordførar i Hjelmeland»; *Stavanger Aftenblad* 13. september 2011; besøkt 21. mai 2013. 
* «Våre kommunestyrerepresentanter» på Tysvær KrFs nettsted (datert 18. april 2009); besøkt 21. mai 2013.
Steinar Skartland

**Steinar Skartland** (født 1958) er en norsk lokalpolitiker, som representerer Kristelig Folkeparti. Han ble innvalgt i kommunestyret i 2007 og ble fra høsten 2011 varaordfører i Vindafjord kommune. Han ble gjenvalgt som varaordfører for perioden 2015-2019. I periodene 2007-2011 og 2019-2023 var han leder for kommunens hovedutvalg for oppvekst og omsorg. 

Skartland har jobbet som markedssjef og med ansvar for ledelsessystemer for HMS, kvalitet og miljøstyring i Ølen Betong AS, samt som redaktør for kirkebladet *Hyrdingen*.

## Kilder
* TV2s velgerguide; besøkt 21. mai 2013. 
* «Steinar Skartland blir varaordførar» på Vindafjord KrFs nettsted (datert 17. september 2011); besøkt 21. mai 2013.